రాయారావు సూర్యప్రకాశ్ రావు

డా. రాయారావు సూర్యప్రకాశ్ రావు

ప్రముఖ సాహితీవేత్త 

జననం: 1972 నవంబరు 18 

జనన స్థలం: కరీంనగర్ 

స్వగ్రామం: వెంకటరావు పేట, మండలం: తొగుట, సిద్దిపేట జిల్లా 

విద్యాభ్యాసం: సంగారెడ్డి, హైదరాబాదు 

నివాసం: మేడ్చల్ 

1. నిజామాబాద్ జిల్లా ఎడపల్లిలోని శ్రీరామ మఠం, శ్రీ దివ్య సంజీవని హనుమదాశ్రమం వారి రామదాసి రాజారాం మహారాజ్ స్మారక రాష్ట్ర స్థాయి సాహిత్య పురస్కారం (2019  ఏప్రిల్ 7) 

2. అక్షర కౌముది సంస్థ నుంచి కాళోజీ జయంతి సందర్భంగా 2020 సెప్టెంబరు 9 వ తేదీన కాళోజీ స్మారక పురస్కారం. 

3. ‘వ్యాస గవాక్షం’ గ్రంథానికి అంగలకుదిటి సుందరాచారి ఛారిటీస్ సంస్థ వారి పురస్కారం (2022 మే 15) 

4. మహాకవి సినారె కళాపీఠం వారి మహాకవి సినారె ప్రత్యేక పురస్కారం (2023 జులై 23)

5. తెలంగాణ మహిళా సాహిత్య సాంస్కృతిక సంస్థ వారి కాళోజీ సాహితీ పురస్కారం (2024 సెప్టెంబరు 22)  

6. ఉస్మానియా విశ్వవిద్యాలయ తెలుగు శాఖ పూర్వ అధ్యక్షులు ఆచార్య సుమతీ నరేంద్ర తెలంగాణ సారస్వత పరిషత్తులో నెలకొల్పిన  ఎర్రంరెడ్డి రంగనాయకమ్మ ధర్మనిధి పురస్కారం (2025 సెప్టెంబరు 18)  

డా. రాయారావు సూర్యప్రకాశ్ రావు ప్రముఖ కవి, రచయిత, పరిశోధకులు, విమర్శకులు, అనువాదకులు, సాహిత్య సంస్థల నిర్వాహకులు. తెలంగాణ సమగ్ర శిక్షలో జిల్లాఅకడమిక్ మానిటరింగ్ అధికారిగా, కమ్యూనిటీ మొబిలైజేషన్ అధికారిగా, విలీన విద్య జిల్లా సమన్వయకర్తగా బాధ్యతలు నిర్వహించారు. ప్రస్తుతం ఉపాధ్యాయవృత్తిలో కొనసాగుతూ రాష్ట్ర రిసోర్స్ పర్సన్ గా ఉపాధ్యాయ శిక్షణ సంబంధిత బాధ్యతలను కూడా నిర్వర్తిస్తున్నారు.     

జీవిత విశేషాలు

జననం, చదువు: 

మాతామహుల పట్టణం కరీంనగర్ లో 1972 నవంబరు 18వ తేదీన నరసింహారావు, ప్రమీల దంపతులకు జన్మించారు. వారి స్వగ్రామం ప్రస్తుత సిద్దిపేట జిల్లా తొగుట మండలంలోని వెంకటరావు పేట. సంగారెడ్డి లోనే ప్రాథమిక విద్యాభ్యాసం తర్వాత అక్కడి ప్రభుత్వ జూనియర్ కళాశాలకు అనుబంధంగా ఉన్న ప్రభుత్వ ఉన్నతపాఠశాలలో ఉన్నత పాఠశాల విద్యను పూర్తి చేసుకున్నారు. అక్కడే ఇంటర్మీడియట్ చదివారు. సంగారెడ్డిలోని తారా కళాశాలలో బీఎస్సీ పూర్తి చేశారు. ఆ తర్వాత బొల్లారంలోని నవభారతి విద్యాకళాశాలలో బీఈడీ చదివారు. 

ఉస్మానియా విశ్వవిద్యాలయ దూరవిద్యావిభాగం నుండి 1996లో ఎం.ఏ.(తెలుగు) పూర్తి చేశారు సూర్యప్రకాశ్ రావు. హైదరాబాదు కేంద్రీయ విశ్వవిద్యాలయంలోని సరోజినీ నాయుడు స్కూల్ ఆఫ్ ఫైన్ఆర్ట్స్, పర్ఫార్మింగ్ ఆర్ట్స్ అండ్ కమ్యూనికేషన్స్ లో సాయం విద్యనభ్యసించి నటనలో పీజీ డిప్లొమా చేశారు. డా. బి. ఆర్. అంబేద్కర్ సార్వత్రిక విశ్వవిద్యాలయంలో బ్యాచిలర్ ఆఫ్ పబ్లిక్ రిలేషన్స్ కోర్సులో ప్రథముడిగా నిలిచి, స్వర్ణ పతకం సాధించారు. పబ్లిక్ రిలేషన్స్ సొసైటీ ఆఫ్ ఇండియా వారి నుండి ఉత్తమ విద్యార్థిగా పురస్కారం పొందారు. డా. బి. ఆర్. అంబేద్కర్ సార్వత్రిక విశ్వవిద్యాలయం నుండి సైకాలజీలో ఎం.ఎస్.సి. పూర్తి చేశారు.  

ఉస్మానియా విశ్వవిద్యాలయం నుండి డా. తూర్పు మల్లారెడ్డి పర్యవేక్షణలో ‘అమ్మంగి వేణుగోపాల్ రచనలు- సమగ్ర పరిశీలన’ అనే అంశంపై పరిశోధన చేసి, పిహెచ్.డి. పట్టా పొందారు. యూజీసీ నెట్ పరీక్షలో, ఏపీ సెట్ పరీక్షలో ఉత్తీర్ణత సాధించారు. 

సాహిత్యరంగ ప్రవేశం : 

ఐదో తరగతి చదువుతున్నప్పుడు జిల్లా గ్రంథాలయ సంస్థ నిర్వహించిన కథాకథన పోటీలో పాల్గొని, అప్పటి మెదక్ జిల్లా ఎస్పీ అరవిందరావు నుండి జిల్లా స్థాయి ప్రథమ బహుమతి పొందారు. అది మొదలు గ్రంథాలయ సంస్థ, ప్రజాసంబంధాల శాఖ తదితర సంస్థలు, శాఖలు నిర్వహించిన పోటీల్లో అనేక బహుమతులు పొందారు. సంగారెడ్డి జూనియర్ కళాశాల అధ్యాపకులు డా.ఇరివెంటి వెంకటరమణ (హిమజ్వాల), తారా డిగ్రీ కళాశాల అధ్యాపకులు డా. అమ్మంగి వేణుగోపాల్ ప్రేరణతో, ఇతర మిత్రుల సహకారంతో బాల, యువ కవులు, రచయితల రచనలతో ఇంటర్మీడియట్ చదువుతున్నప్పుడే ‘సాహితి’ అనే లిఖిత పత్రికను, ‘ధ్వని’ అనే ఆధునిక సాహిత్య బులెటిన్ సంచికలను వెలువరించారు. 

ఉద్యోగం: 

చదువుకునే రోజుల్లోనే 1989లో ‘ఈనాడు’ దినపత్రికలో కంట్రిబ్యూటర్ గా పనిచేశారు. ఆ తర్వాత 1995లో ‘వార్త’ దినపత్రిక వ్యవస్థాపన సమయంలో జర్నలిజం శిక్షణ పొంది, కొద్ది కాలం సబ్-ఎడిటర్ గా ఉద్యోగ బాధ్యతలు నిర్వహించారు. అనంతరం ‘జనత’ సాయంకాల దినపత్రికలో హైదరాబాదు ఎడిషన్ ఇన్ -ఛార్జిగా పనిచేశారు. 

ఉపాధ్యాయుడిగా ప్రభుత్వ ఉద్యోగం పొందిన అనంతరం ఉమ్మడి మెదక్ జిల్లాలోని పలు ప్రాంతాల్లో ఉపాధ్యాయుడిగా పనిచేశారు. 2008 నుండి 2011 వరకు ఉమ్మడి మెదక్ జిల్లా రాజీవ్ విద్యా మిషన్ (సర్వశిక్షా అభియాన్) జిల్లా అకడమిక్ మానిటరింగ్ అధికారిగా పనిచేశారు. ఆ సమయంలో విద్యావ్యవస్థలోని వివిధ స్థాయిల్లో పనిచేస్తున్నవారికి పలు శిక్షణలు అందజేశారు. విద్యారంగంలోని వివిధ స్థాయిల సిబ్బంది, అధికారుల సామర్థ్య మదింపు కోసం జిల్లా అధికార యంత్రాంగం రూపొందించిన ‘సంపూర్ణ విద్యాదర్శిని’ ప్రత్యేక కార్యక్రమానికి జిల్లా సమన్వయకర్తగా 2011 నుండి 2013 వరకు పనిచేశారు. జిల్లా కమ్యూనిటీ మొబిలైజేషన్ అధికారిగా, విలీన విద్య జిల్లా సమన్వయకర్తగా పనిచేశారు. 2004 నుండి రాష్ట్ర రిసోర్స్ పర్సన్ గా శిక్షణ కరదీపికల రూపకల్పన, శిక్షణ, మానిటరింగ్ తదితర విషయాల్లో కీలక భూమిక నిర్వర్తించారు.   

ఉమ్మడి మెదక్ జిల్లా అకడమిక్ మానిటరింగ్ అధికారిగా, ‘సంపూర్ణ విద్యా దర్శిని’ జిల్లా సమన్వయకర్తగా, జిల్లా కమ్యూనిటీ మొబిలైజేషన్ అధికారిగా, విలీన విద్య సమన్వయకర్తగా, రాష్ట్ర రిసోర్స్ పర్సన్ గా నిర్వహించిన కార్యక్రమాలు:

1. కేరళలోని తిరువనంతపురంలో 2009 లో జరిగిన ‘అధ్యాపక సంగమం’లో ఉమ్మడి ఆంధ్రప్రదేశ్ రాష్ట్ర ప్రతినిధి బృంద సభ్యుడిగా భాగస్వామ్యం.

2. కేరళలో పాఠశాల స్థాయిలో వివిధ కార్యక్రమాల ప్రభావాన్ని అధ్యయనం చేసిన 18 మందితో కూడిన బృంద సభ్యులలో ఒకరు.

3. రాజస్థాన్ లోని జైపూర్ లో 2010 డిసెంబర్ లో ‘ఎడ్యుకేషన్ ఆఫ్ ఈక్విటబుల్ క్వాలిటీ’అనే అంశంపై జరిగిన జాతీయ స్థాయి వర్క్ షాప్ లో ఉమ్మడి ఆంధ్రప్రదేశ్ బృంద సభ్యుడిగా భాగస్వామ్యం.  

4. ఉపాధ్యాయులు, ప్రధానోపాధ్యాయులు, పర్యవేక్షణ అధికారుల శిక్షణార్థం కరదీపికల రూపకల్పనలో భాగస్వామ్యం.

5. వివిధ శిక్షణా కార్యక్రమాలలో రాష్ట్ర స్థాయి రిసోర్స్ పర్సన్ గా శిక్షణ, మానిటరింగ్ లలో భాగస్వామ్యం.

6. వివిధ స్థాయిల్లో పని చేసే విద్యా శాఖ సిబ్బంది కోసం అనేక శిక్షణా కార్యక్రమాల రూపకల్పన, అమలులో భాగస్వామ్యం. 

7. వివిధ స్థాయిల అధికారులు, సిబ్బంది కార్యదక్షతను మదింపు చేసేందుకు మానిటరింగ్ టూల్స్ తయారీలో ప్రధాన పాత్ర.

8. పాఠశాలలు, కస్తూర్బా గాంధీ బాలికా విద్యాలయాలు, రెసిడెన్షియల్ బ్రిడ్జి కోర్సు కేంద్రాలు, నాన్-రెసిడెన్షియల్ బ్రిడ్జి కోర్సు కేంద్రాలు, పాఠశాల సముదాయాలు, మండల వనరుల కేంద్రాలు మొదలైన వాటి పర్యవేక్షణలో ప్రధాన పాత్ర.

9. ఆంధ్రప్రదేశ్‌లో లర్నింగ్ ఎన్‌హాన్స్‌మెంట్ ప్రోగ్రామ్‌ని అమలు చేయాలని సూచించిన బృందంలోని సభ్యులలో ఒకరు.

10. బాల సాహిత్యం రూపకల్పన కోసం వర్క్‌షాప్‌ల నిర్వహణ. ఈ వర్క్‌షాప్‌ల ఫలితంగా సర్వశిక్షా అభియాన్ అనేక బాల సాహిత్య ప్రచురణలను రూపొందించింది. 

11. మెదక్ జిల్లాలోని అన్ని మండల వనరుల కేంద్రాలకు ఇంటర్నెట్ సౌకర్యాన్ని అందించడంలో ప్రధాన భూమిక. 

12. జిల్లాలోని అన్ని పాఠశాలలకు విద్యుత్ సౌకర్యం కల్పించడంలో ప్రధాన పాత్ర. 

13. మొబైల్ సైన్స్ లాబొరేటరీల రూపకల్పన, నిర్వహణ. 

14. 'సంపూర్ణ విద్యా దర్శిని' కార్యక్రమంలో భాగంగా పిల్లల అభ్యసన సామర్థ్యాలను;  ఉపాధ్యాయులు, ప్రధానోపాధ్యాయులు,మండల విద్యాధికారుల పనితీరును విశ్లేషించడంలో ప్రధాన పాత్ర.

15. సర్వశిక్షా అభియాన్ పత్రిక ‘బాల మంజీర’ ఎడిటర్ గా బాధ్యత.

16. వివిధ శాఖల సమన్వయంతో రూపొందించిన ‘సమన్వయి’ అనే సంచికల సంపాదక మండలి లో బాధ్యత.

17. విలీన విద్య జిల్లా సమన్వయకర్తగా విలీన విద్యపై ఉపాధ్యాయుల్లో అవగాహన కల్పించేందుకు కృషి 

18. తెలంగాణ రాష్ట్ర వ్యాప్తంగా ఉన్న యాభై వేల మంది ఉపాధ్యాయులకు ఏకకాలంలో ఆన్ లైన్ పద్ధతిలో విలీన విద్యపై నిర్వహించిన ఐదు రోజుల శిక్షణలో రాష్ట్ర స్థాయి రిసోర్స్ పర్సన్ గా బాధ్యత.    

సాహిత్యరంగం- రచనలు: 

1.  ‘అమ్మంగి వేణుగోపాల్ రచనలు- సమగ్ర పరిశీలన’ సిద్ధాంత గ్రంథ ప్రచురణ (2016) 

2.  ‘వ్యాస గవాక్షం’ వ్యాస సంకలనం (2021)

3.  ‘వెలుగు-వెన్నెల’ వ్యాస సంకలనం (2022) 

4.  ప్రధానమంత్రి నరేంద్ర మోదీ ‘మన్ కీ బాత్’ రేడియో ప్రసంగాలపై రూపొందించిన ‘ఇగ్నైటింగ్ కలెక్టివ్ గుడ్ నెస్’ ఆంగ్లగ్రంథం  ‘మనసులో మాట-స్ఫూర్తిదాయక వెలుగుబాట’గా తెలుగులోకి అనువాదం. (ఐ.ఎస్.బి.ఎన్. సంఖ్య: 978-93-5743-751-6, నేషనల్ బుక్ ట్రస్ట్, న్యూ ఢిల్లీ ప్రచురణ-2024)  

5.   మేడ్చల్- మల్కాజిగిరి జిల్లా సాహిత్య వేదిక ప్రచురించిన ‘విపంచి’ వ్యాసాల సంకలనానికి సంపాదకత్వం

6.  మేడ్చల్- మల్కాజిగిరి జిల్లా సాహిత్య వేదిక, దర్పణం సాహిత్యవేదిక రూపొందించిన ‘భావదర్పణం’ కవితల సంకలనానికి సంపాదకత్వం. 

7.  సర్వశిక్షా అభియాన్ పత్రిక ‘బాల మంజీర’ సంపాదకత్వం

8.  వివిధ శాఖల సమన్వయంతో రూపొందించిన ‘సమన్వయి’ అనే సంచికల సంపాదక మండలి సభ్యుడు

9.    ‘మన్ కీ బాత్’ తో సహా ప్రధానమంత్రి ప్రసంగాల అనువాదాలు (లాక్ డౌన్ సమయంలో ప్రత్యేక ప్రసంగాలు, మన్ కీ బాత్, లడఖ్‌లో సైనికులతో సంభాషణ మొదలైనవి)

10.           రాష్ట్ర విద్యా శిక్షణ, పరిశోధన మండలి (ఎస్.సి.ఇ.ఆర్.టి) కోసం ఆంధ్రప్రదేశ్ పాఠ్యప్రణాళికా చట్రాన్ని తెలుగులోకి అనువదించిన బృంద సభ్యుడు. 

11.            తెలుగు అకాడమీ కోసం ఎనిమిదవ తరగతి వాల్యూ ఎడ్యుకేషన్ పుస్తక అనువాదం (తెలుగు నుండి ఆంగ్లంలోకి) 

12.           దక్షిణ భారతదేశంలోని పాఠశాలలలో తొమ్మిది, పది తరగతులకు బోధించే ఉపాధ్యాయుల కోసం రూపొందించిన విజ్ఞాన శాస్త్ర ప్రయోగాల ఉపాధ్యాయ కరదీపికను అభివృద్ధి చేసిన బృందంలోని సభ్యుడు (రీజినల్ ఇనిస్టిట్యూట్ ఆఫ్ ఎడ్యుకేషన్, మైసూరు ప్రచురణ) 

13.           సర్వ శిక్షా అభియాన్ 2005 లో ప్రచురించిన ఉపాధ్యాయ శిక్షణ కరదీపిక ‘ప్రాథమికోన్నత స్థాయి గణిత బోధన వ్యూహాలు’ సహ రచయిత.

14.           సర్వ శిక్షా అభియాన్ 2008 లో ప్రచురించిన ఉపాధ్యాయ శిక్షణ కరదీపిక ‘ఉపాధ్యాయ నిబద్ధత, వృత్తిపరమైన  అభివృద్ది’ సహ రచయిత

15.  సర్వ శిక్షా అభియాన్ 2008 లో ప్రచురించిన విద్యా వాలంటీర్ల శిక్షణ కరదీపిక రచయిత, సంపాదకుడు.

16.  సర్వ శిక్షా అభియాన్ 2008 లో ప్రచురించిన ఉపాధ్యాయ శిక్షణ కరదీపిక ‘పాఠశాల సముదాయాలు- కార్యచరణ ప్రణాళిక’ సహ రచయిత, సంపాదకుడు

17.  సాహిత్య విమర్శ, సంస్కృతి, అకడమిక్ అంశాలు, సమకాలీన అంశాలపై వివిధ దినపత్రికలు, మ్యాగజైన్‌ల కోసం 800 కంటే అధిక సంఖ్యలో వ్యాసాలు. 

18.  చెప్పుకోదగ్గ సంఖ్యలో కవితలు, కథల రచన

19.  తెలంగాణ రాష్ట్ర విద్యా శిక్షణ, పరిశోధన మండలి కోసం ‘నూతన విద్యావిధానం’ అనువాదం 

20. డా.బి.ఆర్. అంబేద్కర్ సార్వత్రిక విశ్వవిద్యాలయం కోసం బి.ఏ.(జర్నలిజం) కోర్సు స్టడీ మెటీరియల్ అనువాదం 

21. కేంద్ర ప్రభుత్వ విద్యాశాఖ పరిధిలోని జాతీయ ఉపాధ్యాయ మండలి రూపొందించిన ‘బ్లూ బుక్ ఆన్ నేషనల్ మిషన్ ఫర్ మెంటరింగ్’ గ్రంథానువాదం. (2024)

22. పైన పేర్కొన్నవి కాకుండా యూనిసెఫ్, ఆకాశవాణి, దూరదర్శన్, బ్యాంక్ ఆఫ్ బరోడా మొదలైన సంస్థల కోసం పలు అంశాలపై అనువాదాలు. 

సాహిత్యసంస్థల వ్యవస్థాపన: 

మేడ్చల్ కేంద్రంగా తొలుత మేడ్చల్ సాహిత్యవేదికను 2014 లో ప్రారంభించారు. కొత్త జిల్లాల ఏర్పాటు అనంతరం ఈ వేదికను ‘మేడ్చల్-మల్కాజిగిరి జిల్లా సాహిత్యవేదిక’ గా మార్చి, కార్యక్రమాల నిర్వహణ కొనసాగిస్తున్నారు. 

‘దర్పణం సాహిత్యవేదిక’ గా ఈ వేదిక ను మరింత విస్తృతపరిచారు. ఈ రెండు సంస్థల ఆధ్వర్యంలో అనేక కార్యక్రమాలను కొనసాగిస్తున్నారు. కవుల్లో అధ్యయనం పట్ల ఆసక్తి పెంచుతూ, రచనలు చేసేలా ప్రోత్సాహిస్తున్నారు. ‘విపంచి’, ‘వ్యాస గవాక్షం’, ‘భావదర్పణం’ తదితర గ్రంథాలను ఈ రెండు సంస్థలు ప్రచురించాయి. అధ్యయనం, అవగాహన, సృజన, సవరణ, పునః సృజన, ప్రచురణ అనే అంచెలలో కవులను, రచయితలను ప్రోత్సాహిస్తున్నారు.    

బహుమతులు, పురస్కారాలు, సత్కారాలు: 

1.     విద్యాభ్యాస కాలంలో ఏడో తరగతిలో ఉత్తమ మార్కులు పొందినందుకు మూడు సంవత్సరాలపాటు అప్పటి ఆంధ్రప్రదేశ్ రాష్ట్ర ప్రభుత్వం నుండి తెలుగు విజ్ఞాన పారితోషికం. 

2.    డిగ్రీ రెండో సంవత్సరంలో ఉన్నప్పుడు 1992 లో విశాలాంధ్ర పబ్లికేషన్స్ సంస్థ ‘కన్యాశుల్కం’ నాటక శత వార్షికోత్సవాల సందర్భంగా నిర్వహించిన వ్యాస రచన పోటీలో బహుమతి.  

2. హైదరాబాదు లోని డాక్టర్ బిఆర్ అంబేద్కర్ ఓపెన్ యూనివర్సిటీ నుండి బ్యాచిలర్ ఆఫ్ పబ్లిక్ రిలేషన్స్‌లో డాక్టర్ టి సుబ్బరామి రెడ్డి స్వర్ణ పతకం. 

3. పబ్లిక్ రిలేషన్స్ సొసైటీ ఆఫ్ ఇండియా నుంచి అప్పటి గౌరవనీయులైన ప్రభుత్వ సమాచార, ప్రజా సంబంధాల మంత్రి ద్వారా ‘ప్రజా సంబంధాలలో ఉత్తమ విద్యార్థి’ పురస్కారం.   

4. నిజామాబాద్ జిల్లా ఎడపల్లిలోని శ్రీరామ మఠం, శ్రీ దివ్య సంజీవని హనుమదాశ్రమం వారి రామదాసి రాజారాం మహారాజ్ స్మారక రాష్ట్ర స్థాయి సాహిత్య పురస్కారం 2019 ఏప్రిల్ ఏడో తేదీన స్వీకరణ.

5. జిల్లా స్థాయిలో ఉత్తమ ఉపాధ్యాయ పురస్కారం 2019 సెప్టెంబరు ఐదో తేదీన స్వీకరణ. 

6. వాసా ఫౌండేషన్, 'నేటినిజం' దినపత్రిక నిర్వహించిన వాసా ప్రభావతి స్మారక కవితల పోటీలో బహుమతి (2020 డిసెంబరు) 

7. అక్షర కౌముది సంస్థ నుంచి కాళోజీ జయంతి సందర్భంగా 2020 సెప్టెంబరు 9 వ తేదీన కాళోజీ స్మారక పురస్కారం. 

8. ‘వ్యాస గవాక్షం’ గ్రంథానికి అంగలకుదిటి సుందరాచారి ఛారిటీస్ సంస్థ వారి పురస్కారం (2022 మే 15) 

9. మహాకవి సినారె కళాపీఠం వారి మహాకవి సినారె ప్రత్యేక పురస్కారం (2023 జులై 23)

10. తెలంగాణ మహిళా సాహిత్య సాంస్కృతిక సంస్థ వారి కాళోజీ సాహితీ పురస్కారం (2024 సెప్టెంబరు 22)   

11. ఉస్మానియా విశ్వవిద్యాలయ తెలుగు శాఖ పూర్వ అధ్యక్షులు ఆచార్య సుమతీ నరేంద్ర తెలంగాణ సారస్వత పరిషత్తులో నెలకొల్పిన  ఎర్రంరెడ్డి రంగనాయకమ్మ ధర్మనిధి పురస్కారం (2025 సెప్టెంబరు 18) 

విలీన విద్య జిల్లా సమన్వయకర్తగా నిర్వహించిన ఆన్ లైన్ శిక్షణల్లో కొన్నిటి లంకెలు: 

1.    Hearing Problems in children- (31.07.2021)

   https://www.youtube.com/watch?v=0sndorRYNUI

2. Vision problems in children (04.08.2021) - https://www.youtube.com/watch?v=I56NtzwYfxg

3. Intellectual disability in children (09.08.2021) - https://www.youtube.com/watch?v=CiOIUCxBdBI 

4. Cerebral Palsy and Autism in Children (12.08.2021) -

    https://www.youtube.com/watch?v=jV__F90f3Gc